**Prilog dopisa:**

**Obrazloženje skraćenog razdoblja savjetovanja sa zainteresiranom javnošću**

Pravilnik o izmjenama i dopuni Pravilnik o provedbi Nacionalne strategije za održive operativne programe proizvođačkih organizacija u sektoru voća i povrća za razdoblje od 2021. do 2023. godine (u daljnjem tekstu: Pravilnik) donosi se radi usklađenja s dopunama europskog zakonodavstva u ovom području, Uredbom (EU) br. 2020/2220 Europskog parlamenta i Vijeća od 23. prosinca 2020. kako bi se osigurala dodjela potpora poljoprivrednicima i ostalim korisnicima iz Europskog fonda za jamstva u poljoprivredi (EFJP) 2021. i 2022. godini, tijekom prijelaznog razdoblja prema uvjetima postojećeg okvira ZPP-a, te kako bi se postojeći program potpore mogao nastaviti provoditi prema istim pravilima i u 2023. godini.

Uzimajući u obzir da se, u skladu s člankom 4. stavkom 4. Pravilnika, krajnji rok za podnošenje Zahtjeva za odobravanje operativnog programa je 31. prosinca godine koja prethodi godini za koju se odobrenje operativnog programa traži te u skladu s navedenim, planirano trajanje savjetovanja sa zainteresiranom javnošću je od 26. studenog do 10. prosinca 2021. godine.